section_heading: Povijest grupe EffaTha i priča o albumu "Nijemi Krik"
paragraph_text: Na heavy metal sceni u Hrvatskoj nije bilo tada - a nema niti danas, grupe koja svira kršćanski metal s izrazito katoličkom porukom a da je tekst napisan na hrvatskom jeziku. EffaTha je u tome bila prva, grupa je probila jezičnu barijeru i za razliku od kršćanske metal grupe Amen iz Požege (grad u Hrvatskoj) a koja je izvodila svoj kršćanski death/thrash na engleskom jeziku - EffaTha je poslala jasnu kršćansku poruku na hrvatskom jeziku, kao autentičnu kršćansku poruku namijenjenu za hrvatske fanove. Grupa je gajila izrazito katoličku liriku koja je proizašla iz činjenice da su svi članovi grupe bili katolici.